**Stretnutie predstaviteľov Rady vysokých škôl,**

**Študentskej rady vysokých škôl a Slovenskej rektorskej konferencie**

**10. 2. 2016 v Bratislave**

Rokovania sa zúčastnili:

* prof. Ing. Rudolf Kropil, CSc. – prezident Slovenskej rektorskej konferencie
* doc. RNDr. Martin Putala, PhD. – predseda Rady vysokých škôl
* Mgr. Jana Šmelková -predsedníčka Študentskej rady vysokých škôl
* Ing. Tomáš Kováč – podpredseda Študentskej rady vysokých škôl
* Bálint Lovász – tajomník Študentskej rady vysokých škôl

Dňa 10. 2. 2016 sa opakovane stretli predstavitelia orgánov reprezentácie vysokých škôl, t. j. Rady vysokých škôl SR, Študentskej rady vysokých škôl a Slovenskej rektorskej konferencie na pôde Slovenskej rektorskej konferencie.

Účelom stretnutia bolo poskytnutie informácií o pripravovaných východiskách jednotlivých reprezentácií pre oblasť vysokého školstva, vedy a výskumu pre programové vyhlásenie budúcej vlády SR, ako aj identifikácia spoločných priorít pre všetky reprezentácie.

Predstavitelia reprezentácií vysokých škôl dnes taktiež podporili Deklaráciu Odborového zväzu pracovníkov školstva a vedy na Slovensku na podporu skvalitňovania podmienok a úrovne vzdelávania a vedy v Slovenskej republike v časti, ktorá sa týka vysokého školstva.

V Bratislave 10. februára 2016

Mgr. Mária Čikešová, generálna sekretárka SRK